钦定古今图书集成/明伦汇编/氏族典/第318卷 > 《廖用贤尚友录》 > 邢昕
## 钦定古今图书集成/明伦汇编/氏族典/第318卷 > 《廖用贤尚友录》 > 邢昕

按《魏书邢昕传》：“昕字子明，河间人，尚书峦弟伟之子。
幼孤好学，早有才情，解褐荡寇将军，累迁太尉记室
参军。太昌初，除中书侍郎，为中尉所劾，免官。天平初，
司徒孙腾引为中郎，寻除通直常侍。兴和中，以本官
副李象使于萧衍。昕好忤物，人谓之牛。是行也，谈者
谓之牛象斗于江南。齐文襄王摄选，拟昕为司徒右”
长史未奏遇疾卒谥曰：“文。”